                                                                  Anexa nr. 1 la H.C.L. _______/________________

CONTRACT DE COMODAT  

Nr. ________ / ____________
I. PĂRȚILE CONTRACTANTE
           UNITATEA ADMINISTRATIV TERITORIALĂ MUNICIPIUL DROBETA TURNU SEVERIN, cu sediul în Drobeta Turnu Severin, str. Mareșal Averescu, nr. 2, Telefon/fax: 0252/314379, 0252/316317, CUI – 4426581, reprezentată prin Primar Marius Vasile Screciu,  în calitate de COMODANT
și

 PAROHIA SCHELA NOUĂ, cu sediul în Drobeta Turnu Severin, Bld. Vârciorova, nr. 6, CIF – 10195341, reprezentată legal prin Preot Paroh Robert - Andrei Zidaru în calitate de COMODATAR

au convenit încheierea prezentului contract de comodat cu respectarea următoarelor clauze:
II. OBIECTUL CONTRACTULUI

2.1 Comodantul dă în folosință comodatarului, cu titlu gratuit, cimitirul Schela Nouă în suprafață de 14134 mp înscris în CF a UAT Drobeta Turnu Severin 71499, având NC 71499, situat în Drobeta Turnu Severin, strada Vodița, nr. 15 în vederea desfășurării activităților specifice Parohiei Schela Nouă, în beneficiul cetățenilor (slujbe religioase, procesiuni și alte manifestări de acest gen).
2.2 Predarea – primirea terenului se va consemna în procesul verbal de predare - primire, care va fi încheiat de părțile contractante la data predării.

III. DURATA CONTRACTULUI
3.1 Prezentul contract se încheie pe o perioadă de 30 ani, cu începere de la data predării terenului.
IV. OBLIGAȚIILE PĂRȚILOR CONTRACTANTE
4.1 OBLIGAȚIILE COMODANTULUI

- să predea comodatarului, spre folosință, suprafața prevăzută la art. 2.1, în termenul stipulat în hotărârea de consiliu local;

- să permită comodatarului să efectueze lucrări de amenajare și împrejmuire, după cum consideră necesar, pentru utilizarea eficientă a suprafeței;

- să nu stingherească în nici un fel folosința comodatarului asupra suprafeței a cărei folosință a fost cedată prin prezentul contract;

- să verifice modul în care sunt respectate condițiile de folosință stabilite prin actul de dare în folosință gratuită și prin lege;

     - să solicite încetarea folosinței gratuite și restituirea bunului, atunci când interesul public legitim o impune.
4.2. DREPTURILE COMODANTULUI:

- să fie informat asupra amenajărilor ce necesită obținerea de autorizații și avize ce ar urma să fie efectuate de comodatar;
- să i se predea, la sfârșitul perioadei contractuale, suprafața liberă de sarcini.
4.3 OBLIGAȚIILE COMODATARULUI

- să folosească suprafața de teren conform destinației prevăzute la art. 2.1;
- să prezinte, anual, autorităţilor rapoarte privind activitatea de utilitate publică desfăşurată, gradul de implementare la nivelul colectivităţii, precum şi prognoze şi strategii pentru perioada următoare;
- să răspundă de paza și integritatea bunului imobil teren;

- să predea suprafața de teren la data expirării termenului pentru care s-a încheiat contractul, liberă de sarcini, în condițiile în care consideră că prelungirea contractului nu mai este oportună;

- să utilizeze terenul ca un bun proprietar;

- să obțină autorizațiile și avizele de funcționare conform normelor legale;

- să suporte toate costurile de întreținere și de utilizare a terenului atribuit în folosință gratuită;

- să permită accesul reprezentanților comodantului pentru efectuarea controlului asupra bunului.
- să nu modifice bunul, în parte ori în integralitatea lui;

- la încetarea folosinţei gratuite, să restituie bunul în starea în care l-a primit, în afară de ceea ce a pierit sau s-a deteriorat din cauza vechimii, şi liber de orice sarcini.
- folosinţa dobândită în baza contractului de comodat nu poate fi transmisă, nici oneros şi nici cu titlu gratuit, unei alte persoane.

- titularul dreptului de folosinţă gratuită are obligaţia de a informa autorităţile cu privire la orice tulburare adusă dreptului de proprietate publică, precum şi la existenţa unor cauze sau iminenţa producerii unor evenimente de natură să conducă la imposibilitatea exploatării bunului.
4.4 DREPTURILE COMODATARULUI

- să efectueze toate lucrările de amenajare necesare utilizării optime și eficiente a suprafeței;

- să utilizeze suprafața după bunul său plac, în limita respectării scopului pentru care folosința acesteia a fost cedată;

- să nu îi fie stingherit dreptul de folosință de către comodant sau de orice altă terță parte care ar putea pretinde vreun drept asupra suprafeței.
V. ÎNCETAREA CONTRACTULUI
5.1 Contractul de comodat încetează prin: 
           - acordul expres, exprimat în scris, al părților;
           - denunțarea unilaterală de către una dintre părți, când cealaltă parte nu-și respectă în mod repetat obligațiile contractuale;
           - expirarea termenului pentru care s-a încheiat contractul;
           - denunțarea unilaterală de oricare dintre părți cu un preaviz în scris de 120 zile.

VI. FORȚA MAJORĂ
6.1 Niciuna dintre părțile contractante nu răspunde de neexecutarea la termen și/sau executarea în mod necorespunzător – totală sau parțială a oricărei obligații care îi revine în baza prezentului contract, dacă neexecutarea sau executarea necorespunzătoare a obligației respective a fost cauzată de forța majora, așa cum este definită de lege.

6.2 Partea care invocă forța majoră, este obligată să comunice celeilate părți în termen de 5 zile de la apariția cazului de forță majoră, existența acesteia, prin notificare, însoțită de acte doveditoare.
6.3 Dacă în termen de 60 zile de la producere, evenimentul respectiv nu încetează, părțile au dreptul să-și notifice încetarea de drept a prezentului contract, fără ca vreuna dintre ele să pretindă daune interese.
VII. LITIGII


7.1 Eventualele litigii care s-ar putea ivi în legătură cu prevederile prezentului contract vor fi soluționate pe cale amiabilă.
7.2 În caz contrar, divergențele vor fi soluționate de instanțele de judecată de la locul semnării contractului.
VIII. CLAUZE FINALE

8.1 Modificarea prezentului contract se face numai prin act adițional încheiat între părtile contractante.

8.2 Prezentul contract reprezintă voința părților și înlătură orice altă înțelegere verbală dintre acestea, anterioară sau ulterioară încheierii lui.

8.3 Prezentul contract s-a încheiat în Drobeta Turnu Severin în data de _______________ în 2 exemplare originale, câte un exemplar pentru fiecare parte contractantă.
            COMODANT,                                                            COMODATAR,      
        U.A.T. MUNICIPIUL                                          PAROHIA SCHELA NOUĂ
DROBETA TURNU SEVERIN                                                                                                                                                  
